Document ID: 31991R3746

KOMISSION ASETUS (ETY) N:o 3746/91,
annettu 18 päivänä joulukuuta 1991,
pähkinöitä ja johanneksenleipää koskevien neuvoston asetuksen (ETY) N:o 1035/72 II a osastossa tarkoitettujen erityisten toimenpiteiden soveltamista koskevista yksityiskohtaisista säännöistä annetun asetuksen (ETY) N:o 2159/89 muuttamisesta neljännen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1623/91(2), ja erityisesti sen 14 g artiklan,
ottaa huomioon asetuksen (ETY) N:o 790/89 muuttamisesta laadun ja kaupan pitämisen parantamiseen pähkinöiden ja johanneksenleivän alalla tarkoitetun tuen enimmäismäärän osalta 15 päivänä heinäkuuta 1991 annetun neuvoston asetuksen N:o 2145/91(3) ja erityisesti sen 2 artiklan,
sekä katsoo, että
tuottajajärjestöjen perustamiseen tarkoitetun kerralla maksettavan lisätuen enimmäismäärän sekä pähkinöiden ja johanneksenleivän alalla tarkoitetun tuen enimmäismäärän vahvistamisesta 20 päivänä maaliskuuta 1989 annetussa neuvoston asetuksen (ETY) N:o 790/89(4) 2 artiklassa säädetään toisaalta hehtaari- ja vuosikohtaisten enimmäismäärien erittelystä raivaustyöhön ja sen jälkeiseen uudelleenistutukseen taikka lajikkeen vaihtamiseen varttamalla liittyviin toimiin ja muihin toimiin tarkoitetun tuen osalta ja toisaalta enimmäismäärien nostamisesta aloitettujen raivaustoimien tuen osalta; on aiheellista tehdä johtopäätökset pähkinöitä ja johanneksenleipää koskevien neuvoston asetuksen (ETY) N:o 1035/72(5) II a osastossa tarkoitettujen erityisten toimenpiteiden soveltamista koskevista yksityiskohtaisista säännöistä annetun asetuksen (ETY) N:o 2159/89, sellaisena kuin se on viimeksi muutettuna asetuksella (ETY) N:o 2286/91(6), mukaisesti
näitä uusia säännöksiä voidaan tietyin edellytyksin soveltaa suunnitelmiin, jotka on hyväksytty ennen asetuksen (ETY) N:o 2145/91 voimaantulopäivää eli ennen 23 päivää heinäkuuta 1991; tähän tarkoitukseen tarvittavat suunnitelmien mukautus- tai tarkistushakemukset on hyvän hallinnoimisen edellyttämien syiden vuoksi esitettävä ennen tiettyä päivämäärärajaa,
uusi raivaustoimiin tarkoitettu 475 ecun hehtaari- ja vuosikohtainen enimmäismäärä on säädetty sovellettavaksi viisi vuotta kestävän kauden ajan; jos tämä kausi alkaa 1 päivän syyskuuta 1993 jälkeen sellaisten suunnitelmien osalta, jotka on hyväksytty ennen 23 päivää heinäkuuta 1991, on kuitenkin aiheellista täsmentää, että enimmäispinta-alaa, jolle tämä määrä myönnetään, ei saa ylittää koko suunnitelman täytäntöönpanokauden ajan, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2159/89 seuraavasti:
1 Lisätään 8 artiklaan seuraava 1 a kohta:
"1 a. Ennen 23 päivää heinäkuuta 1991 hyväksyttyjä laadun ja kaupan pitämisen parannussuunnitelmia koskevat muutoshakemukset on jätettävä jäsenvaltion toimivaltaiselle viranomaiselle viimeistään 31 päivänä joulukuuta 1992.
Näiden samojen suunnitelmien osalta asetuksen (ETY) N:o 790/89 2 artiklan 1 kohdassa tarkoitetun tuen myöntämiseen säädetty viiden vuoden kausi lasketaan alkavaksi 1 päivänä syyskuuta 1993, kuitenkin niin, ettäsuunnitelman alkuperäisen päivämäärän jälkeen toteutettujen toimien kattama pinta-ala ei saa ylittää 40 prosenttia koko puutarhan pinta-alasta."
2) Korvataan liite IV tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1991.

Labels: 17
19
6